Súradnice: 50°32′26″S 14°16′04″V﻿ / ﻿50,5406147°S 14,2677942°V﻿ / 50.5406147; 14.2677942

**Úštěcká pahorkatina** je geomorfologický okrsok v západnej časti Dokeskej pahorkatiny ležiaci v okrese Litoměřice Úsťanského kraja. Územie okrsku zhruba vymedzujú okresné mesto Litoměřice a mestá Úštěk a Štětí.

Charakteristika územia
----------------------

Ústecká kotlina z Kalvárie (Ostré), vzadu Sedlo
Je to členitá pahorkatina na stredoturónskych slienitých až vápnitých pieskovcoch, piesočnatých slieňovcoch a vrchnoturónskych až coniackých (popr. Santonských) slieňovcoch, vápnitých ílovcoch a ílovitých vápencoch, ojedinele na neovulkanitoch; Sedimentárna stupňovina štruktúrne denudačných plošín so široko roztvorenými údoliami (často s nesúmerným priečnym profilom) stromovité vodné siete v povodí Obrtky, Úštěckého a Lučného potoka. Mierne sklonený povrch, miestami s proluviálnymi sedimentami, pri úpätí Českého středohoří prehlbuje štruktúrne tektonická Úštěcká kotlina. Na juhozápade vystupujú výrazné neovulkanické uzly. V údolí Obrtky a Úštěckého potoka sú početné pramenné vývery. Územie je nepatrne, miestami až stredne zalesnené (hlavne pri východnom okraji) - prevažne borovicové porasty, miestami zmiešané, dubové, smrekové a bukové. Prevažuje orná pôda, v nivách sú početné chmeľnice. Miestami sú drobné fragmenty zachovalých lúk s významnými druhmi. V severnej časti okrsku je vyhlásená CHKO České středohoří.

Geomorfologické členenie
------------------------

Okrsok Úštěcká pahorkatina patrí do celku Ralská pahorkatina a podcelku Dokeská pahorkatina. Ďalej sa člení na podokrsky Úštěcká kotlina, Liběšická pahorkatina, Ploskovická pahorkatina na severe a Vědlická tabule na juhu. Pahorkatina susedí s ďalším okrskom Dokeskej pahorkatiny, Polomenými horami na východe, ďalej s Českým středohořím na severe a Dolnooharskou tabúľou na západe a juhu.

Vrch Sovica zo západnej strany

| Geomorfologické členenie Ralskej pahorkatiny  |
| --- |
| **ČESKÁ VYSOČINA** • **Česká tabule** • Severočeská tabule |
| DOKESKÁPAHORKATINA | Polomené hory | Vlhošť (614 m) |
| Úštěcká pahorkatina | Hořidla (371 m) |
| Jestřebská kotlina | Borný (446 m) |
| Provodínská pahorkatina | Dub (458 m) |
| Bezdězská vrchovina | Velký Bezděz (604 m) |
| ZÁKUPSKÁPAHORKATINA | Cvikovská pahorkatina | Ralsko (696 m) |
| Českolipská kotlina | Českolipský Špičák (459 m) |
| Podještědská pahorkatina | Stříbrník (507 m) |
| Kotelská vrchovina |  Mazova horka (569 m) |
| **PROVINCIA** • **Subprovincia** • Oblasť / **Celok** / **PODCELOK** • **Okrsok** • Vrchol |

Najvyššie vrcholy
-----------------

Najvyšším vrcholom Úštěckej pahorkatiny je vrch Hořidla (371 m n.m.).

* Hořidla (371 m), Liběšická pahorkatina
* Skalky (338 m), Liběšická pahorkatina
* Holý vrch (302 m), Liběšická pahorkatina
* Sovice (278 m), Vědlická tabule
* Křemín (244 m) Liběšická pahorkatina

Referencie
----------

1. 1 2  BALATKA, Břetislav; KALVODA, Jan. *Geomorfologické členění reliéfu Čech*. Praha : Kartografie Praha, 2006. ISBN 80-7011-913-6.
2. ↑  DEMEK, Jaromír; MACKOVČIN, Peter, a kolektív. *Zeměpisný lexikon ČR: Hory a nížiny*. 2. vyd. Brno : AOPK ČR, 2006. 582 s. ISBN 80-86064-99-9.

Externé odkazy
--------------

* Geomorfologické mapa na Mapy.nature.cz

Zdroj
-----

*Tento článok je čiastočný alebo úplný preklad článku Úštěcká pahorkatina na českej Wikipédii.*